ความไม่แน่นอนสูง ถ่วงตลาดหุ้น
หลังหลุดแนวรับ 1,580 จุด ดัชนีหุ้นไทยอยู่ในช่วงปรับฐานสั้น โดยมีแนวรับที่ 1,555, 1,530 จุด ตามลำดับ ท่ามกลางความไม่แน่นอนเรื่องธนาคารกลางสหรัฐ (เฟด)อาจลดวงเงินซื้อพันธบัตร (คิวอี) เศรษฐกิจชะลอตัวเกินคาด และมาตรการควบคุมเงินทุนเคลื่อนย้าย
3 มิ.ย. 2556

หลังหลุดแนวรับ 1,580 จุด ดัชนีหุ้นไทยอยู่ในช่วงปรับฐานสั้น โดยมีแนวรับที่ 1,555, 1,530 จุด ตามลำดับ ท่ามกลางความไม่แน่นอนเรื่องธนาคารกลางสหรัฐ (เฟด)อาจลดวงเงินซื้อพันธบัตร (คิวอี) เศรษฐกิจชะลอตัวเกินคาด และมาตรการควบคุมเงินทุนเคลื่อนย้าย
ดัชนีร่วงเร็วเกือบ 90 จุด ภายในสัปดาห์เศษ คงต้องใช้เวลาแกว่งหาฐานใหม่สักพักใหญ่ก่อนแกว่งขึ้นรอบใหม่
ตลาดหุ้นสัปดาห์นี้ สถานการณ์น่าจะผ่อนคลายลง ดัชนีหุ้นไทยอาจใช้เวลาสร้างฐานราคาแถว 1,555 หรือ 1,530 จุด สักพัก ก่อนไต่ขึ้นรอบใหม่ มองเป็นโอกาสเลือกซื้อหุ้นพื้นฐานดีที่ราคาหุ้นย่อตามตลาด เช่น ADVANC, INTUCH, JAS, BTS, QH, SIRI เป็นต้น ดัชนีหุ้นยังมีโอกาสแกว่งขึ้นไปทดสอบ 1,700 จุด ในช่วงครึ่งหลังของปีนี้ 
สัปดาห์นี้ต้องติดตามสัญญาณเศรษฐกิจสหรัฐ ที่สำคัญได้แก่ ตัวเลขการจ้างงานนอกภาคเกษตร อัตราการว่างงาน ดัชนี ISM ภาคการผลิต และภาคบริการเดือน พ.ค. ยอดสั่งซื้อของโรงงาน รายจ่ายด้านการก่อสร้าง รายงานสรุปภาวะเศรษฐกิจ หรือ Beige Book ของเฟด 
ตลาดการเงินจะใช้ข้อมูลเหล่านี้ปรับการคาดการณ์เรื่อง คิวอี ทั้งนี้คงเร็วเกินไปที่เฟดจะลด คิวอี ใน 23 เดือนข้างหน้า ดังนั้นหากตลาดหุ้นร่วงแรงจากความกังวลนี้จึงเป็นโอกาสในการทยอยซื้อหุ้นสะสม
นอกจากนั้น ต้องติดตามการประชุมธนาคารกลางยูโร (ECB) ท่ามกลางภาวะถดถอยเศรษฐกิจในยูโรโซน ขณะที่เงินเฟ้อล่าสุดอยู่ที่ 1.4% ในเดือน พ.ค. ยังต่ำกว่าเป้าหมาย 2% จึงเป็นไปได้ที่ ECB จะปรับลดดอกเบี้ยลงอีก
ประเด็นการลงทุนที่ต้องติดตามในช่วงนี้ มีดังนี้
ประเด็นแรก ความกังวลว่า เฟด อาจลดคิวอีก่อนสิ้นปีนี้ ผู้ลงทุนต่างชาติขายสุทธิหุ้นไทยสูงถึง 17,429 ล้านบาท ในช่วงวันที่ 2331 พ.ค. 2556
ในช่วง 45 เดือนที่ผ่านมา นักลงทุนทั่วโลกลดการถือเงินสดและตราสารหนี้และเพิ่มการถือครองหุ้น ส่งผลให้ตลาดหุ้นทั่วโลกทะยานขึ้นทำสถิติสูงสุดในรอบหลายปี ความกังวลเรื่องเฟดอาจลดคิวอี จึงถูกใช้เป็นข้ออ้างในการขายทำกำไรโดยตราสารทุนยังคงมีแนวโน้มให้ผลตอบแทนดีกว่าตราสารหนี้และทองคำในระยะปานกลางยาว 
อย่างไรก็ดี การลดคิวอีมีสาเหตุหลักจากเศรษฐกิจสหรัฐฟื้นดีเกินคาด จะช่วยหนุนผลประกอบการของบริษัททั่วไป ซึ่งจะช่วยชดเชยผลลบจากสภาพคล่องที่ลดลงได้ประเด็นที่ 2 เศรษฐกิจชะลอตัวลงเกินคาด โดยเฉพาะยูโรโซน จีนและบ้านเราสัญญาณเศรษฐกิจจีนในช่วงเดือนหลังๆ บ่งชี้ถึงการชะลอตัวเกินคาด โดยเฉพาะในภาคการผลิตและส่งออก หลังถูกกระทบจากเศรษฐกิจโลกฟื้นตัวอย่างเชื่องช้า โดยเฉพาะยูโรโซนที่เศรษฐกิจยังหดตัวเป็นไตรมาสที่ 6 ขณะที่อัตราการว่างงานเดือนล่าสุด (มี.ค.เม.ย.) พุ่งสู่จุดสูงสุดเป็นประวัติการณ์ที่ 12.2% สัญญาณเศรษฐกิจจีนชะลอ จึงกดดันหุ้นโภคภัณฑ์
อย่างไรก็ดี ทางการจีนรายงานเมื่อวันเสาร์ว่า ดัชนีผู้จัดการฝ่ายจัดซื้อที่บ่งชี้กิจกรรมในภาคการผลิต เร่งตัวขึ้นมาอยู่ที่ 50.8 ในเดือน พ.ค. จาก 50.4 ในเดือน เม.ย.ดีกว่าที่ตลาดประเมิน ซึ่งจะผ่อนคลายความกังวลต่อเศรษฐกิจจีน
ด้านเศรษฐกิจไทยไตรมาสแรกขยายตัวเพียง 5.3% จากช่วงเดียวกันปีก่อน แต่หดตัว 2.2% จากไตรมาส 4 ขณะที่เครื่องชี้ด้านการส่งออก การผลิต และการบริโภคแผ่วลงกว่าที่คาด ทำให้นักเศรษฐศาสตร์ส่วนใหญ่ปรับลดเป้าหมายการเติบโตของเศรษฐกิจปีนี้ลง
ล่าสุดคณะกรรมการนโยบายการเงิน (กนง.) มีมติเอกฉันท์ปรับลดอัตราดอกเบี้ยนโยบายลง 0.25% คาดว่า ในสัปดาห์นี้ธนาคารจะทยอยปรับลดอัตราดอกเบี้ย 
นอกจากนี้ มีโอกาสสูงที่ กนง.จะลดอัตราดอกเบี้ยนโยบายลงอีก 0.25% ในการประชุมครั้งถัดไปในวันที่ 10 ก.ค.นี้ ทิศทางดอกเบี้ยลดนี้ส่งผลดีต่อธุรกิจอสังหาริมทรัพย์ ลีสซิ่งรถยนต์ ตลอดจนบริษัทที่แบกหนี้สินไว้สูง
ประเด็นที่ 3 ความกังวลต่อมาตรการควบคุมเงินทุนเคลื่อนย้าย หลังกระทรวงการคลังผ่านกฎหมายเพิ่มเครื่องมือนี้ เงินทยอยไหลออกจากทั้งตลาดหุ้นและตลาดสารหนี้ กอปรกับดอลลาร์สหรัฐแข็ง ทำให้ค่าเงินบาทถอยกลับมาอยู่ที่ระดับ 30.35 บาท/เหรียญสหรัฐ อ่อนสุดในรอบเกือบ 5 เดือน 
การปรับพอร์ตของกองทุนต่างชาติที่อ้างอิงดัชนี MSCI ที่มีผลไปเมื่อวันที่ 31 พ.ค. มีส่วนเพิ่มความผันผวนต่อตลาดหุ้นบ้านเราในช่วง 2 สัปดาห์ที่ผ่านมา โดยมีแรงขายให้หุ้นที่ถูกปรับออก และมีแรงซื้อในหุ้นที่ถูกเพิ่มเข้าไป